Styremøte i Eierseksjonssamvirket Otra Amfi 17/2-15

Tilstede: Erik Opsal, Kjell Egil Gjerde, Daniel Naglestad, Atle Jonassen, Anne-May Olsen

Agenda:

1.Forberede årsmøtet 25.03.

2.Gjennomgå årsregnskap 2014

3.Inkomne forslag til årsmøtet

4. Eventuelt

1) Forberedende innkalling til årsmøtet gikk ut til samtlige sameiere 02.02.2015. Det kommer ordinær innkalling til årsmøte med sakspapirer i uke 11. Årsmøtet skal holdes i Niels Henrik Abels Hus i Tordenskioldsgate 68, 23 mars klokken 19.00.

2) Styret gikk gjennom regnskapet for 2014. Regnskapet har et avvik på kr. 44000,- i forhold til årsbudsjett for 2014. Utgifter til vaktmester, advokat og serviceavtale på ventilasjonen er utgiftsposter som har vært høyere enn først budsjettert. Regnskap blir redegjort for på årsmøtet.

Styret planlegger å få satt i gang arbeid med å montere filteret på fjernvarmeanlegget, og deretter innhente anbud på installering av dusj i tilknytning til fellesrommet. Begge disse postene er avsatt i budsjettet for 2015.

Opplegget til El-bil lading i garasjeanlegget er i rute og det blir snarlig startet montering av dette. 16 av 21 ladepunkter er nå forhåndsbestilt og vil bli oppmontert.

3) Til info: Styret jobber fremdeles med saken i forhold til gulvknirk i parketten i flere leiligheter. Veidekke AS er i gang med arbeider knyttet til avdekking av problemene. Styret holder i saken, og vil størst mulig grad prøve å hjelpe de sameierne som er berørt av problemet.

Det oppleves også at det er til dels store problemer med gjesteparkeringen i parkeringskjelleren. Biler står stadig parkert der over lengre tid, og også mange unnlater å legge parkeringskortet godt synlig i frontruta. Styret forsøker å finne løsning på dette problemet, og stiller seg undrende til at så mange virker å ikke ha interesse av å følge vedtatt regler. Styret vurderer konkrete tiltak til innskjerping her.

Kristiansand 18.02.2015

Ref: Anne-May Olsen